+-----------------------------------------------------------------------+
| 3.  ลักษณะการประกอบธุรกิจ                                                |
+-----------------------------------------------------------------------+

1.  ประวัติความเป็นมา

บริษัท อินเตอร์ลิ้งค์ คอมมิวนิเคชั่น จำกัด (มหาชน) (เดิมชื่อบริษัท อินเตอร์ลิ้งค์ คอมมิวนิเคชั่น
(ประเทศไทย) จำกัด) จดทะเบียนจัดตั้งเมื่อวันที่ 9 มีนาคม 2538 โดยในปี 2538 นี้ บริษัทฯ
ได้รับโอนธุรกิจทั้งหมดของแผนกเครือข่ายคอมพิวเตอร์ (Network System) รวมทั้งพนักงาน
อีกทั้งยังได้รับโอนสิทธิการเป็นตัวแทนจัดจำหน่าย (Distributor)
สินค้าข่ายสายสัญญาณและอุปกรณ์ทุกชนิดภายใต้ยี่ห้อ AMP
และสินค้าคงคลังทั้งหมดมาจากบริษัทแม่,บริษัท อินเตอร์ลิ้งค์ โอลดิ้ง
จำกัด,จึงสามารถดำเนินธุรกิจได้อย่างต่อเนื่องทันที
ทั้งนี้โดยมีวัตถุประสงค์เพื่อมุ่งเน้นธุรกิจระบบและอุปกรณ์ข่ายสายสัญญาณคอมพิวเตอร์ (Cabling
System) และสามารถรุกตลาดที่มีอัตราการเจริญเติบโตที่สูงได้อย่างรวดเร็ว
โดยนับเป็นบริษัทแรกที่นำเทคโนโลยีด้านสายสัญญาณชนิด UTP
มาเผยแพร่จนปัจจุบันเป็นที่แพร่หลายกันโดยทั่วไป

ปัจจุบันบริษัทฯ
ประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร(Information and
Communication Technology)
โดยดำเนินธุรกิจหลักที่เกี่ยวข้องกับอุปกรณ์ข่ายสายสัญญาณคอมพิวเตอร์และสื่อสารโทรคมนาคม
(Cabling Business)
และได้รับการแต่งตั้งจากผู้ผลิตสายสัญญาณและอุปกรณ์ข่ายสายจากต่างประเทศให้เป็นตัวแทนจัดจำหน่าย
(Distributor) สินค้าในประเทศไทย ซึ่งได้แก่สินค้ายี่ห้อ ~~AMP,~~ LINK และ AMP เป็นต้น
และบริษัทฯ ยังได้ว่าจ้างผู้ผลิตทั่วไปให้ผลิตสินค้าภายใต้เครื่องหมายการค้า Interlink
ซึ่งเป็นชื่อของบริษัทฯ เอง นอกจากนี้ บริษัทฯ
ยังเป็นผู้บุกเบิกและพัฒนาสินค้าที่เกี่ยวข้องกับระบบข่ายสายคอมพิวเตอร์และสื่อสารโทรคมนาคม
ได้แก่ ผลิตภัณฑ์ 19” Rack Cabinet ภายใต้ยี่ห้อสินค้า 19” GERMANY EXPORT RACK
ซึ่งบริษัทฯ ได้จดทะเบียนเครื่องหมายการค้า ตามพระราชบัญญัติลิขสิทธิ์ ให้บริษัทฯ
มีสิทธิในเครื่องหมายการค้าของผลิตภัณฑ์นี้อย่างสมบูรณ์

เนื่องจากสินค้าที่จัดจำหน่ายเป็นสินค้าด้านวิศวกรรมซึ่งต้องมีความเชี่ยวชาญและต้องใช้เครื่องมือและเครื่องทดสอบที่มีต้นทุนสูง
อีกทั้งมีโครงการก่อสร้างขนาดใหญ่ที่จำเป็นต้องใช้ผู้เชี่ยวชาญในการวางระบบ บริษัทฯ
จึงได้ลงทุนด้านเครื่องมือเครื่องทดสอบ และฝึกอบรมบุคลากรเพื่อสนับสนุนการขายสินค้า
ทำให้บริษัทฯ
ได้รับการว่าจ้างให้ตรวจทดสอบและออกใบรับรองให้แก่ผู้รับเหมาทั่วไปเพื่อให้เจ้าของโครงการเชื่อมั่นในระบบที่ผู้รับเหมาทั่วไปได้วางไว้
เป็นที่มาให้บริษัทฯ
เล็งเห็นโอกาสทางธุรกิจในการที่จะสามารถทำให้ธุรกิจการวางระบบอุปกรณ์ข่ายสายสัญญาณและสื่อสารโทรคมนาคมนี้ดำเนินรุดหน้าไปกว่าปัจจุบันอีกมาก
โดยในปี 2547 บริษัทฯ
จึงได้ปรับเปลี่ยนโครงสร้างแผนกวิศวกรรมจากเดิมที่เป็นแผนกสนับสนุนการขายให้เป็นส่วนธุรกิจที่มีโอกาสสร้างรายได้ใหม่ให้แก่องค์กรโดยเพิ่มธุรกิจการวางระบบข่ายสายสัญญาณและไฟเบอร์ออฟติก
(Engineering)
เพื่อรองรับการพัฒนาและเติบโตของระบบเครือข่ายและโทรคมนาคมของประเทศไทย
นอกจากนี้ยังจะได้ขยายการดำเนินงานของธุรกิจวิศวกรรมให้ครอบคลุมการก่อสร้างสายเคเบิ้ลทุกชนิด
อาทิ Submarine Cable, Underground Cable ฯลฯ เป็นต้น
และยังรวมถึงระบบวิศวกรรมอื่นๆที่มีความเกี่ยวข้องกับงานสายเคเบิ้ลต่างๆ อีกด้วย ได้แก่
Substation และ Transmission เป็นต้น

ปัจจุบันในธุรกิจจัดจำหน่ายนั้น บริษัทฯ มีตัวแทนจัดจำหน่าย (Dealer) ผู้รับเหมาติดตั้งสายสัญญาณ,
ผู้รับเหมาติดตั้งระบบไฟฟ้าและสื่อสาร, ผู้รวบรวมระบบ Information and Communication
Technology (System Integrator) ซึ่งเป็นผู้นำสินค้าของบริษัทฯ
ไปจำหน่ายต่อหรือเพื่อติดตั้งให้กับลูกค้ามากกว่า 12,000 บริษัททั่วประเทศ
อีกทั้งยังมีลูกค้าภาครัฐอีกจำนวนมากกว่า 100 องค์กร อนึ่งบริษัทฯ
ยังมีแผนงานการขยายตลาดไปสู่ต่างประเทศอีกด้วย และในปี 2548 ที่ผ่านมา บริษัทฯ
ได้ขยายสาขาไปยังภูมิภาคเพื่อขยายช่องทางการจัดจำหน่าย
โดยได้เปิดสาขาเชียงใหม่เพื่อครอบคลุมภูมิภาคของภาคเหนือตอนบน 7 จังหวัด ในปี 2549 บริษัทฯ
ได้เปิดสาขาหาดใหญ่เพื่อครอบคลุมภูมิภาคของภาคใต้ทั้งหมด ต่อมาในปี 2551 บริษัทฯ
ได้เปิดสาขาขอนแก่นเพื่อครอบคลุมภูมิภาคของภาคตะวันออกเฉียงเหนือทั้งหมด อีกทั้งในปี 2555
บริษัทฯยังมีโครงการที่เปิดสาขาที่จังหวัดระยองเพื่อครอบคลุมภูมิภาคตะวันออกทั้งหมดอีกด้วย

ส่วนธุรกิจวิศวกรรม บริษัทฯ
ได้รับความไว้วางใจจากหน่วยงานภาครัฐว่าจ้างให้ก่อสร้างงานโครงการขนาดใหญ่มากมาย อาทิ
โครงการ Fiber Optic ทั่วประเทศของบริษัท ทีโอที จำกัด (มหาชน), การไฟฟ้านครหลวง,
การไฟฟ้าส่วนภูมิภาค ฯลฯ โครงการ Submarine Cable ของเกาะล้าน เกาะสีชัง จังหวัดชลบุรี
โครงการ Submarine Cable ของเกาะปูยู เกาะยาว จังหวัดสตูล และโครงการ Submarine
Cable เกาะมุกด์ เกาะสุกร และเกาะลิบง จังหวัดตรัง เป็นต้น
อีกทั้งยังต่อยอดความเชี่ยวชาญในธุรกิจวิศวกรรมไปยังธุรกิจที่เกี่ยวข้องทางด้านพลังงานอีกด้วย

2.  พัฒนาการสำคัญของบริษัท

+-------+--------------------------------------------------------------+
| พ.ศ.  | ก่อตั้ง บจ. อินเตอร์ลิ้งค์ คอมมิวนิเคชั่น (ประเทศไทย)                    |
| 2538  |                                                              |
|       | -   จดทะเบียนบริษัท อินเตอร์ลิ้งค์ คอมมิวนิเคชั่น (ประเทศไทย) จำกัด       |
|       |     เมื่อวันที่ 9 มี.ค. 38 ด้วยทุน                                   |
|       |                                                              |
|       |   จดทะเบียน 10 ล้านบาท                                         |
|       |                                                              |
|       | -   โอนย้ายแผนก Network Cabling Systemจากบริษัท                 |
|       |     อินเตอร์เนชั่นแนล (1987) จำกัดมาก่อตั้งเป็น                       |
|       |                                                              |
|       |   บริษัท อินเตอร์ลิ้งค์ คอมมิวนิเคชั่น (ประเทศไทย) จำกัด                 |
|       |                                                              |
|       | -   เปิดให้มีหลักสูตรการอบรมสัมมนาสินค้า Cabling ทุก ๆ เดือน           |
|       |                                                              |
|       | -   สินค้าที่จัดจำหน่าย AMP, INTERLINK                             |
+-------+--------------------------------------------------------------+
| พ.ศ.  | รุกธุรกิจ Cabling จริงจัง                                         |
| 2539  |                                                              |
|       | -   วาง Position เป็น No.1 Cabling Company                    |
|       |                                                              |
|       | -   สร้างขวัญกำลังใจให้พนักงานทุกระดับด้วยโครงการ                    |
|       |     “กิจกรรมศึกษาดูงานต่างประเทศ”                                |
|       |                                                              |
|       | -   ออกแบบและผลิตสินค้าใหม่ “ 19” Germany Export Rack”           |
+-------+--------------------------------------------------------------+
| พ.ศ.  | วิกฤตเศรษฐกิจประเทศไทย 2 กรกฎาคม 2540                          |
| 2540  |                                                              |
|       | -   ปรับตัวเพื่อรองรับวิกฤตเศรษฐกิจ ภายใต้นโยบาย “เผชิญอุปสรรคร่วมกัน    |
|       |     และไม่ทิ้งกัน”                                               |
|       |                                                              |
|       | -   รักษาตำแหน่งในตลาดและมองหาโอกาสในวิกฤติ                      |
|       |                                                              |
|       | -                                                            |
|       |    แสวงหาผลิตภัณฑ์ใหม่มาเพื่อเพิ่มเติมและทดแทนผลิตภัณฑ์เดิมที่อาจมาความเสี่ยง |
+-------+--------------------------------------------------------------+
| พ.ศ.  | รักษาสถานะ และวางกลยุทธศาสตร์ เพื่อรอการเติบโต                     |
| 2541  |                                                              |
|       | -   เพิ่มความหลากหลายของผลิตภัณฑ์ โดยนำเข้าผลิตภัณฑ์สายสัญญาณยี่ห้อ       |
|       |     “LINK”                                                   |
|       |                                                              |
|       |   เพิ่มเติมจากผลิตภัณฑ์เดิมที่มีอยู่ยี่ห้อ AMP และ INTERLINK                |
|       |                                                              |
|       | -   เน้นการอบรมเตรียมความพร้อมของพนักงาน เพื่อการกลับไปรุกอีกครั้งหนึ่ง   |
+-------+--------------------------------------------------------------+
| พ.ศ.  | เติบโตอีกครั้ง และรุกต่อไป                                         |
| 2542  |                                                              |
|       | -   ปรับกลยุทธ์เพื่อการเติบโตต่อเนื่อง ใช้นโยบายการตลาดเชิงรุก           |
|       |                                                              |
|       | -   ประกาศปฏิญญา 3 ข้อคือ “สินค้าคุณภาพ” “ราคาถูกกว่า” และ           |
|       |     “บริการที่ดีกว่า”                                             |
|       |                                                              |
|       | -   เพิ่ม New Product ได้แก่สินค้า Media Converter ยี่ห้อ LINK        |
+-------+--------------------------------------------------------------+
| พ.ศ.  | สร้างมาตรฐานองค์กรและรุกต่อเนื่อง                                  |
| 2543  |                                                              |
|       | -   นำระบบบริหารงานคุณภาพ ISO 9002 มาใช้ดำเนินงาน                |
|       |                                                              |
|       | -   เปิดแผนกวิศวกรรม เพื่อรุกการติดตั้ง ทดสอบ และ Commissioning      |
|       |                                                              |
|       | -   สร้างทีมขายให้มีการแบ่งแยกลูกค้าโดยชัดเจน                        |
+-------+--------------------------------------------------------------+
| พ.ศ.  | ขยายบริษัทเพื่อการรุกอย่างต่อเนื่อง                                   |
| 2544  |                                                              |
|       | -   เพิ่มทุนจดทะเบียนจาก 10 ล้านบาทเป็น 30 ล้านบาท                  |
|       |                                                              |
|       | -   ขยายธุรกิจและปักธงการเป็นผู้นำอันดับ 1 ในด้าน Cabling “The No.1   |
|       |     Cabling Company”                                         |
|       |                                                              |
|       | -   เช่าที่ดินและสร้าง Warehouse ให้อยู่บริเวณเดียวกันกับ Office         |
+-------+--------------------------------------------------------------+
| พ.ศ.  | แข่งขันหนักหน่วง ปรับองค์กรเพื่อการรุกต่อเนื่อง                          |
| 2545  |                                                              |
|       | -   ปรับองค์กรเพื่อรองรับการแข่งขันที่รุนแรง                           |
|       |                                                              |
|       | -   เปิดสัมมนาอบรมลูกค้าในต่างจังหวัด                               |
|       |     ภายใต้ชื่อโครงการ“อินเตอร์ลิ้งค์สัญจร”ทั้ง 4 ภูมิภาค                  |
|       |                                                              |
|       | -   เพิ่ม New Product ได้แก่ ผลิตภัณฑ์ TELEPHONE SYSTEMS ยี่ห้อ KRONE  |
+-------+--------------------------------------------------------------+
| พ.ศ.  | เตรียมความพร้อมสู่การเป็นบริษัทมหาชน                                |
| 2546  |                                                              |
|       | -   เพิ่มทุนจดทะเบียนจาก 30 ล้านบาทเป็น 60 ล้านบาทและ               |
|       |     จัดตั้งกองทุนสำรองเลี้ยงชีพ                                     |
|       |                                                              |
|       | -   นำระบบบริหารคุณภาพ ISO 9001:2000 มาใช้แทน ISO 9002          |
|       |                                                              |
|       | -   ได้รับรางวัล “บริษัทดีเด่นด้านจรรยาบรรณ (Good Governance)”       |
|       |     จากสภาหอการค้าแห่งประเทศไทย                                |
|       |                                                              |
|       | -   เพิ่ม New Product ได้แก่ สายใยแก้ว Outdoor/Indoor ยี่ห้อ LINK    |
+-------+--------------------------------------------------------------+
| พ.ศ.  | ก้าวสู่ความเป็นมหาชนและเป็น No.1 Cabling Company ของประเทศไทย     |
| 2547  |                                                              |
|       | -   แปรสภาพเป็นบริษัทมหาชน เมื่อวันที่ 8 มี.ค. 2547                   |
|       |                                                              |
|       | -   เพิ่มทุนจดทะเบียนจาก 60 ล้านบาทเป็น 80 ล้านบาท                  |
|       |                                                              |
|       | -   นำหุ้นเข้าซื้อขายในตลาดหลักทรัพย์ เมื่อวันที่ 20 สิงหาคม 2547          |
|       |                                                              |
|       | -   ปรับโครงสร้างองค์กรแบ่งเป็น 3 ธุรกิจ ได้แก่                       |
|       |                                                              |
|       |     -   ธุรกิจจัดจำหน่ายสายสัญญาณคอมพิวเตอร์และสื่อสาร (Distribution) |
|       |                                                              |
|       |     -   ธุรกิจวิศวกรรมวางระบบเครือข่ายและสายใยแก้ว (Engineering)   |
|       |                                                              |
|       |     -   ธุรกิจโซลูชั่น โพรวายเดอร์ (Solution Provider)             |
|       |                                                              |
|       |         -   เปิดโครงการ “ส่งฟรีทั่วไทย” และ “ทันใจทั่วไทย”           |
|       |                                                              |
|       |         -                                                    |
|       |   ได้รับการว่าจ้างให้เป็นผู้ติดตั้งระบบสายสัญญาณให้แก่โครงการสนามบินสุวรรณภูมิ |
|       |                                                              |
|       |         -   ซื้อที่ดิน 333 ตรว.                                   |
|       |             เพื่อสร้างอาคารคลังสินค้าและเตรียมสร้างสำนักงานแห่งใหม่     |
+-------+--------------------------------------------------------------+
| พ.ศ.  | รุกต่อเนื่องเพื่อการเติบโตอย่างยั่งยืน                                  |
| 2548  |                                                              |
|       | -   เปิดสำนักงานสาขาและศูนย์กระจายสินค้าภาคเหนือที่จังหวัดเชียงใหม่       |
|       |                                                              |
|       | -   ได้รับรางวัล SET AWARDS 2005 “MAI Growth Star”              |
|       |     จากตลาดหลักทรัพย์แห่งประเทศไทย                               |
|       |                                                              |
|       | -   เพิ่ม New Product ได้แก่ 19” The Best Quality Rack           |
|       |                                                              |
|       | -   ได้รับงานจากบริษัท ทีโอที จำกัด (มหาชน) และบริษัท การบินไทย จำกัด   |
|       |     (มหาชน)                                                  |
+-------+--------------------------------------------------------------+
| พ.ศ.  | คิดถึง Cabling คิดถึง INTERLINK                                  |
| 2549  |                                                              |
|       | -   เปิดสำนักงานสาขาและศูนย์กระจายสินค้าภาคใต้ที่ อำเภอหาดใหญ่         |
|       |                                                              |
|       | -   ได้รับรางวัล SET AWARDS 2006 “MAI Growth Star” 2 ปีซ้อน       |
|       |                                                              |
|       | -   เพิ่ม New Product ได้แก่ ผลิตภัณฑ์โทรศัพท์ LINK ภายใต้ชื่อ           |
|       |     “โทรศัพท์ที่จัดการได้”                                         |
|       |                                                              |
|       | -   ได้รับงานวางระบบ Fiber Optic ให้แก่การไฟฟ้านครหลวง,           |
|       |     การไฟฟ้าส่วนภูมิภาค และ                                      |
|       |                                                              |
|       | บริษัท ท่าอากาศยานไทย จำกัด (มหาชน)                              |
|       |                                                              |
|       | -   นำ ICT มาใช้ในการบริหารองค์กร                               |
+-------+--------------------------------------------------------------+
| พ.ศ.  | ปรับองค์กรรองรับเศรษฐกิจชลอตัวตามแนวปรัชญา “เศรษฐกิจพอเพียง”         |
| 2550  |                                                              |
|       | -   เพิ่มทุนจดทะเบียนเป็น 100 ล้านบาท                              |
|       |                                                              |
|       | -   ปรับองค์กรและเสริมศักยภาพบุคลากรให้สอดรับแนวปรัชญา               |
|       |     “เศรษฐกิจพอเพียง”                                          |
|       |                                                              |
|       | -   Focus ธุรกิจที่เกี่ยวข้องกับ สายเคเบิ้ล ทุกชนิด                      |
|       |                                                              |
|       | -   เปิดบริษัทลูก “INTERLINK TELECOM COMPANY LIMITED”            |
|       |                                                              |
|       | -   ได้รับงาน Submarine Cable จังหวัด สตูล มูลค่า 310 ล้านบาท        |
|       |     จากการไฟฟ้าส่วนภูมิภาค และงานวางระบบ Fiber Optic จาก บมจ.    |
|       |     ทีโอที                                                     |
+-------+--------------------------------------------------------------+
| พ.ศ.  | รุกต่อเนื่อง เพื่อการเติบโตอย่างยั่งยืน                                 |
| 2551  |                                                              |
|       | -   สร้างสำนักงานใหม่ และขยายคลังสินค้าใหม่ กว่า 2,500 ตารางเมตร     |
|       |                                                              |
|       | -   นำยุทธศาสตร์ “รุกต่อเนื่อง พัฒนาธุรกิจ รักษาความเป็นผู้นำ พัฒนาตลาด    |
|       |     พัฒนาบุคลากร” มาขับเคลื่อนองค์กร                               |
|       |                                                              |
|       | -   เปิดสำนักงานสาขาและศูนย์กระจายสินค้าภาคอีสานที่จังหวัด ขอนแก่น       |
|       |                                                              |
|       | -   ได้รับงานวางระบบ Fiber Optic ในต่างจังหวัด จาก บมจ. ทีโอที      |
|       |                                                              |
|       | -   ได้รับรางวัลเกียรติยศ สำหรับผู้ประกอบการไทย “Bai Pho Business    |
|       |     Awards By Sasin”                                         |
+-------+--------------------------------------------------------------+
| พ.ศ.  | เติบโตต่อเนื่อง และยั่งยืน                                          |
| 2552  |                                                              |
|       | -   ซื้อที่ดิน 5 ไร่ 264.2 ตารางวา เพื่อรองรับการขยายตัวของธุรกิจในอนาคต |
|       |                                                              |
|       | -   นำระบบบริหารคุณภาพ ISO 9001:2008 มาใช้แทน ISO 9001:2000     |
|       |                                                              |
|       |     -   นำยุทธศาสตร์ “รุกต่อเนื่อง-พัฒนาธุรกิจ-รักษาความเป็นผู้นำ”        |
|       |         มาขับเคลื่อนองค์กร                                       |
|       |                                                              |
|       |     -   เพิ่ม New Product ได้แก่ ยี่ห้อ AMAX                        |
|       |                                                              |
|       |     -   ได้โครงการ Submarine Cable เกาะมุกด์ เกาะสุกร และเกาะลิบง |
|       |         จังหวัด ตรัง มูลค่า 337.50 ล้านบาท และงานวางระบบ Fiber     |
|       |         Optic ที่ภาคใต้ ให้แก่การไฟฟ้าส่วนภูมิภาค                     |
|       |                                                              |
|       |     -   ได้รับรางวัล SET AWARDS 2009 “IR Excellence Awards”     |
|       |         จากตลาดหลักทรัพย์แห่งประเทศไทย                           |
+-------+--------------------------------------------------------------+
| พ.ศ.  | ก้าวสู่ความเป็นที่ 1                                               |
| 2553  |                                                              |
|       | -   ยุทธศาสตร์ “รักษาความเป็นผู้นำ พัฒนาธุรกิจ และรุกต่อเนื่อง”           |
| พ.ศ.  |                                                              |
| 2554  | -   ได้โครงการวางระบบ Fiber Optic 1,250 กิโลเมตร               |
|       |     ให้แก่การไฟฟ้าส่วนภูมิภาค                                      |
|       |                                                              |
|       | -   ได้รับงานซ่อมบำรุง Submarine Cable เกาะล้าน เกาะสีชัง มูลค่างาน   |
|       |     113 ล้านบาท                                               |
|       |                                                              |
|       | -   เตรียมออกแบบ Interlink Research and Development Center    |
|       |     ใหม่บนที่ดิน 5 ไร่ 204.2 ตารางวา                              |
|       |                                                              |
|       | -   ได้รับการคัดเลือกให้เข้าชิงรางวัล SET AWARDS 2010 สาขา“IR        |
|       |     Excellence Awards” และสาขา “Corporate Social             |
|       |     Responsibility Awards” จากตลาดหลักทรัพย์แห่งประเทศไทย        |
|       |                                                              |
|       | ก้าวสู่ความเป็นที่ 1                                               |
|       |                                                              |
|       | -   ยุทธศาสตร์ “รุกต่อเนื่อง โดยปฏิรูปแนวคิดและโครงสร้างธุรกิจ           |
|       |     (Reformation)”                                           |
|       |                                                              |
|       | -   มีรายได้รวมของบริษัทเกินกว่า 1,300 ล้านบาท                      |
|       |                                                              |
|       | -   ออกแบบและจัดสร้างศูนย์วิจัยและพัฒนาของบริษัทอินเตอร์ลิ้งค์ (Interlink  |
|       |     Research and Development Center) บนที่ดินของบริษัท ณ          |
|       |     ถนนกาญจนาภิเษก กรุงเทพมหานคร                               |
|       |                                                              |
|       | -   ได้รับรางวัลดีเด่นจากตลาดหลักทรัพย์แห่งประเทศไทย “SET AWARDS      |
|       |     2011” สาขารางวัลบริษัทจดทะเบียนด้านนักลงทุนสัมพันธ์ “IR Excellence |
|       |     Awards”                                                  |
+-------+--------------------------------------------------------------+

1.  ภาพรวมการประกอบธุรกิจของบริษัท

บริษัทแบ่งโครงสร้างธุรกิจออกเป็น 4 หน่วยธุรกิจหลัก ได้แก่

1.  ธุรกิจจัดจำหน่าย (DISTRIBUTION BUSINESS)

เป็นธุรกิจหลักของบริษัทฯ โดยเป็นผู้นำเข้า (IMPORTER) และผู้จัดจำหน่าย (DISTRIBUTOR)
สายสัญญาณสื่อสารคอมพิวเตอร์และโทรคมนาคม (CABLING) ที่ใหญ่ที่สุดในประเทศไทย
โดยจัดจำหน่ายสินค้ายี่ห้อชั้นนำอันดับต้นๆของโลก ได้แก่ LINK, AMP, INTERLINK และ 19”
GERMANY EXPORT RACK อีกทั้งยังมีสินค้าที่หลากหลายครอบคลุมและครบวงจร ได้แก่ สาย LAN,
สายไฟเบอร์ออฟติก, สายโทรศัพท์, สายโคแอกเชี่ยลกล้องวงจรปิด (CCTV),
เครื่องมือเข้าหัวและทดสอบ, อุปกรณ์แปลงสัญญาณแสงเป็นสัญญาณไฟฟ้า (MEDIA CONVERTER), ตู้
19” GERMANY EMPORT RACK,
ขั้วต่อสายทุกชนิดและอุปกรณ์การติดตั้งที่เกี่ยวข้องกับสายสัญญาณทุกชนิด โดยปัจจุบัน
บริษัทเป็นผู้นำอันดับ 1 ในธุรกิจนี้โดยมีส่วนแบ่งทางการตลาดมากที่สุดในประเทศไทย

2.  ธุรกิจวิศวกรรม (ENGINEERING BUSINESS)

เป็นธุรกิจรับออกแบบก่อสร้างและ/หรือติดตั้งระบบสื่อสารสายสัญญาณทุกประเภท ไม่ว่าจะเป็น
สายไฟเบอร์ออฟติก (Fiber Optic Cable), สายเคเบิ้ลใต้ทะเล (Submarine Cable),
สายเคเบิ้ลใต้ดิน (Underground)
และงานวิศวกรรมที่ผ่านมาจะมุ่งเน้นเฉพาะโครงการขนาดใหญ่ที่ต้องการความเชี่ยวชาญสูง
ซึ่งมีจุดมุ่งหมายที่จะไม่ทับซ้อนกับงานของลูกค้าธุรกิจจัดจำหน่าย ทั้งนี้บริษัทฯ
ได้รับความไว้วางใจให้เป็นผู้วางระบบสายไฟเบอร์ออฟติกและสายสัญญาณสื่อสารคอมพิวเตอร์ให้แก่โครงการขนาดใหญ่ทั้งภาครัฐและองค์กรภาคเอกชนมากมาย
อาทิเช่น สนามบินสุวรรณภูมิ, การไฟฟ้าฝ่ายผลิตแห่งประเทศไทย, การไฟฟ้านครหลวง,
การไฟฟ้าส่วนภูมิภาค, บริษัท ทีโอที จำกัด (มหาชน), บริษัทการบินไทย จำกัด (มหาชน),
ธนาคารกรุงไทย, ธนาคารกสิกรไทย, โรงพยาบาลบำรุงราษฎร์ ฯลฯ
อีกทั้งบริษัทยังได้รับความไว้วางใจให้เป็นผู้ติดตั้งในโครงการวางสายเคเบิ้ลใต้ทะเล (Submarine
Cable) และวางสายเคเบิ้ลใต้ดิน(Underground Cable)อีกด้วย
โดยมีผลงานก่อสร้างสายไฟฟ้าแรงสูงใต้ทะเล (Submarine Cable)
ชนิดสื่อผสมไฟฟ้าแรงสูงและสื่อสาร เพื่อจ่ายระบบไฟฟ้าและสื่อสารให้แก่ เกาะสีชัง เกาะล้าน
จ.ชลบุรี, เกาะปูยู เกาะยาว จ.สตูล, เกาะมุกด์ เกาะสุกร เกาะลิบง จ.ตรัง
และกำลังดำเนินงานในโครงการก่อสร้างสถานีไฟฟ้าย่อย ที่ อ.ปาย, จ.แม่ฮ่องสอน
และสถานีไฟฟ้าลำพูน 2 เป็นต้น ทั้งนี้ธุรกิจวิศวกรรมไม่เคยหยุดพัฒนาโดยบริษัทฯได้ทำการศึกษา
เพื่อเข้าร่วมประกวดราคาในโครงการที่เกี่ยวข้องกับธุรกิจพลังงานในนามบริษัท อินเตอร์ลิ้งค์
เพาเวอร์ แอนด์ เอ็นเนอร์ยี่ จำกัด ซึ่งจะเป็นบริษัทลูกที่จะมุ่งเน้นในธุรกิจด้านพลังงานไฟฟ้าต่อไป

3.3.3 บริษัท อินเตอร์ลิ้งค์ เทเลคอม จำกัด (INTERLINK TELECOM)

บริษัท อินเตอร์ลิ้งค์ เทเลคอม จำกัด เป็นบริษัทลูกที่ตั้งขึ้นมา
เพื่อเตรียมการรุกตลาดการนำสายสัญญาณที่มีอยู่แล้วมาก่อให้เกิดประโยชน์สูงสุดในการใช้งาน
อาทิเช่น โครงการ Fiber Optic To The Home (FTTH) เป็นต้น ทั้งนี้บริษัทฯได้เล็งเห็นถึง
พัฒนาการทางเทคโนโลยีด้านการสื่อสารโทรคมนาคมที่มีการเปลี่ยนแปลงอย่างรวดเร็ว บริษัทฯ
จึงจำเป็นต้องมีหน่วยธุรกิจที่สามารถรุกตลาดได้อย่างคล่องแคล่วและเท่าทันต่อเหตุการณ์
โดยในปัจจุบัน บริษัท อินเตอร์ลิ้งค์ เทเลคอม จำกัด
ได้เริ่มมีผลงานการออกแบบและติดตั้งระบบสายใยแก้วนำแสงร่วมกับบริษัทแม่อยู่ทั่วประเทศไทย
และยังได้เตรียมการรุกขยายธุรกิจ เพื่อให้ครอบคลุมโครงการด้านเทเลคอมมากยิ่งขึ้น เช่น
โครงการ FTTX, โครงการ NXN, โครงการ 3G และ โครงการ Telecom Submarine
เป็นต้น

3.3.4 บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด (INTERLINK POWER AND
ENERGY)

บริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัดเป็นบริษัทลูกที่ตั้งขึ้นมา
เพื่อศึกษาและพัฒนาเทคโนโลยีทางด้านพลังงานเพื่อเตรียมความพร้อมให้กับบริษัทฯในการขยายสู่ธุรกิจด้านพลังงาน
โดยในปัจจุบันบริษัทฯได้พยายามมองหาพันธมิตรทางธุรกิจเพื่อที่จะเข้าร่วมนำเสนอโครงการพลังงานต่างๆ
ให้กับผู้ที่สนใจไม่ว่าจะเป็นภาครัฐหรือภาคเอกชนได้พิจารณาและให้บริการในรูปแบบ Turn Key
Project โดยเฉพาะหน่วยงานที่เกี่ยวข้องกับพลังงานโดยตรง เช่นการไฟฟ้าส่วนภูมิภาค,
การไฟฟ้านครหลวงและการไฟฟ้าฝ่ายผลิต เป็นต้น ทั้งนี้บริษัทฯมีความเชื่อมั่นว่า บริษัท อินเตอร์ลิ้งค์
เพาเวอร์ แอนด์ เอ็นเนอร์ยี่ จำกัด
จะเป็นอีกหนึ่งบริษัทที่จะประสบความสำเร็จในธุรกิจไม่ยิ่งหย่อนไปกว่าบริษัทแม่ของตนเอง

2.  สัดส่วนรายได้

  ตารางแสดงโครงสร้างรายได้ (หน่วย: ล้านบาท)

  ------------------------------- ---------- -------- ---------- -------- ---------- --------
  สายผลิตภัณฑ์/กลุ่มธุรกิจ               ปี 2554              ปี 2553              ปี 2552     

                                  รายได้      %        รายได้      %        รายได้      %

  ธุรกิจจัดจำหน่าย (DISTRIBUTION      1,094.92   82.58    843.00     73.12    699.04     59.67
  BUSINESS)                                                                          

  ธุรกิจวิศวกรรม (ENGINEERING        223.02     16.82    306.16     26.56    465.09     39.69
  BUSINESS)                                                                          

  รายได้อื่นๆ (OTHERS)               8.01       0.60     3.68       0.32     7.46       0.64

  รวม                             1,325.95   100.00   1,152.84   100.00   1,171.59   100.00
  ------------------------------- ---------- -------- ---------- -------- ---------- --------

3.5 เป้าหมายการดำเนินธุรกิจ

3.5.1 ยุทธศาสตร์ (STRATEGY)

รุกต่อเนื่อง โดยปฎิรูปแนวคิดและโครงสร้างธุรกิจ (Reformation)

3.5.2 วิสัยทัศน์ (VISION)

ก้าวสู่ความเป็นที่ 1 (INTERLINK No.1)

3.5.3 พันธกิจ (MISSION)

1. ผู้นำอันดับ 1 ในธุรกิจข่ายสายสัญญาณสื่อสารคอมพิวเตอร์และโทรคมนาคม

2. ผู้ชำนาญงานสายเคเบิ้ลใต้ทะเล

3. ผู้ให้บริการโครงข่ายสื่อสารสายใยแก้วนำแสงครอบคลุมทั่วประเทศไทย

4. ผู้เชี่ยวชาญวางโครงข่าย Fiber Optic และ FTTX

5. ผู้มีประสบการณ์โครงการ Substation, Transmission Line และ Underground

3.5.4 เป้าหมาย (OBJECTIVE)

  เติบโต ต่อเนื่อง และยั่งยืน

3.5.5 ภาพลักษณ์ขององค์กร (IMAGE)

1.  บริษัทนำเข้าและจัดจำหน่ายสายสัญญาณที่ใหญ่ที่สุดในประเทศไทย

2.  ผู้ให้บริการวางระบบโครงข่ายสื่อสารสายสัญญาณ,
    ไฟเบอร์ออฟติคและเคเบิ้ลใต้ทะเลที่เชี่ยวชาญที่สุดในประเทศไทย

3.  คิดถึง Cabling คิดถึง INTERLINK

    6.  ปฎิญญา (COMMITMENT)

1.  สินค้าคุณภาพ

2.  ราคาถูกกว่า

3.  บริการที่ดีกว่า